V prípade že problémy pretrvávajú, kontaktuj prosím administrátora.
v ponuke používateľa.
Krutosť niektorých ľudí pravdepodobne nemá hranice. Britská organizácia na ochranu zvierat vystavených ľudskej krutosti (RSPCA) totiž zverejnila prípad ježka, ktorého niekto úmyselne polial benzínom a zapálil za živa. Ako informuje portál Global's Newsroom, zviera trpiace nesmiernymi bolesťami objavila žena v záhrade.
Zúboženého ježka, ktorý mal problém s dýchaním okamžite vzala do blízkej veterinárnej ambulancie v Long Eaton v blízkosti Nottinghamu. Bolo očividné, že ho niekto zapálil zámerne. Smrdel od benzínu a na tele mal množstvo popálenín.
Aj napriek tomu, že páchateľovi sa malé zviera nepodarilo usmrtiť, vzhľadom na jeho kritický stav veterinár usúdil, že ho musia utratiť. Ježko sa mal zvíjať v bolestiach niekoľko hodín. Zapálený musel byť neďaleko od miesta nálezu, pretože v takom stave by vraj nebol schopný prejsť príliš veľkú vzdialenosť.
"Ježka sme našli v hroznom stave. V zadných končatinách mal kŕče a dokonca mu chýbalo viacero pichliačov. Stále však dýchal," hovorí jedna z veterinárok Anette Della-Portová.
V prípade že problémy pretrvávajú, kontaktuj prosím administrátora.